Георги Шпагин
Георги Семьонович Шпагин е руски съветски оръжеен конструктор. Депутат във Върховния съвет на СССР.

Биография 
Роден е в село Клюшниково (дн. Ковровски район, Владимирска област), Руска империя на 29 април 1897 г. Като младеж работи като шофьор. През 1916 г. е призован в армията, където усвоява оръжейното дело. Постъпва на работа в оръжеен завод (1920), където работи под ръководството на Владимир Фьодоров. От 1922 г. Шпагин вече работи като конструктор.

Постижения 
Успешно модифицира автомат ППД в танков автомат. През 1938 г., съвместно с Василий Дегтярьов, създава голямокалибрената картечница ДШК.

Най-голямото постижение на младия конструктор обаче е легендарният картечен пистолет ППШ-41 образец 1941 година, който става основно оръжие на Червената армия във Великата отечествена война.

Награди 
 Лауреат на Сталинска премия (1941)
 Лауреат на Държавна премия на СССР (1941)
 Герой на социалистическия труд на СССР (1945)

Конструктори на стрелково оръжие
Руски изобретатели
Хора от СССР
Личности (Владимирска област)